Donald Trump susține protestele față de restricțiile impuse din cauza coronavirusului. Președintele SUA crede că unele măsuri sunt prea dure.
Trump a postat pe Twitter: “Eliberați Minnesota, eliberați Michigan!". Statele
Unite au aproape 40.000 de morți din cauza
coronavirusului. Președintele
american a declarat că i se par justificate unele proteste.
Activişti politici conservatori susţinuţi în
unele cazuri de preşedintele Donald Trump afirmă că vor intensifica protestele
în Statele Unite faţă de restricţiile impuse pentru oprirea răspândirii
coronavirusului, argumentând că măsurile încalcă drepturi civice, comentează
cotidianul Financial Times.Deşi protestele au implicat până acum doar un
număr mic de persoane din statele Minnesota, Michigan, Kentucky, Pennsylvania
şi Florida, acestea intervin în contextul în care preşedintele SUA a generat
speranţe de anulare a restricţiilor deşi se înregistrează aproape 40.000 de
decese cauzate de coronavirus.Donald Trump a apelat la Twitter pentru a
susţine protestele, după ce revenise asupra afirmaţiilor că ar avea autoritate
"totală" să ordone relansarea activităţilor economice şi că
guvernatorii statelor trebuie să ţină cont de îndemnurile lui."Eliberaţi Minnesota, eliberaţi
Michigan!", a transmis Donald Trump prin Twitter, denunţând
restricţiile impuse de guvernatori democraţi.Întrebat dacă susţine dezordinea civică,
Donald Trump a subliniat că unele proteste sunt jusificate, date fiind
restricţiile antiepidemice "prea dure". "Aceşti oameni îşi
exprimă opiniile. Din punctul meu de vedere, par a fi oameni foarte responsabili.
Dar au fost trataţi foarte dur", a declarat preşedintele SUA.Sondajele de opinie sugerează că majoritatea
cetăţenilor americani susţin restricţiile.